text: AC Horsens henter målsluger
  27 juni 2014 kl. 06.55
  AC Horsens har hentet en ny mand med mål i støvlerne.
  23-årige Martin Lund scorede i sidste sæson 21 mål i 2. division for Næsby.
  - Det er fantastisk at vi er lykkedes med at tilknytte Martin Lund til AC Horsens, vi får en spiller som i de seneste sæsoner har vist fin målnæse og med 36 scorede mål i de seneste 2 sæsoner får vi en spiller som kan gøre en forskel og afgøre fodboldkampe, siger cheftræner Bo Henriksen i en pressemeddelelse, mens spilleren selv også ser frem til at spille på et højere niveau.
  - Jeg glæder mig til at starte i AC Horsens, og på den korte bane er det en drøm for mig at kunne få muligheden for at spille fodbold på fuld tid og udvikle mig yderligere som fodboldspiller, siger Martin Lund.
  